Argitek wil huis bou met 3D-drukker | Nuus24
Pa byt glo sy seun dood
Den Haag – 'n Nederlandse argitek het 'n huis "sonder 'n begin of einde" ontwerp wat gebou gaan word met behulp van die wêreld se grootste 3D-drukker.Janjaap Ruijssenaars van die Universiteit van Argitektuur in Amsterdam wil 'n strook-vormige gebou, wat sowat 1 100 vierkante meter sal beslaan, bou met behulp van dié enorme drukker.Die drukker, wat deur die Italianer Enrico Dini ontwerp is, kan voorwerpe van tot sowat ses by ses vierkante meter druk deur lae sand (of ander materiaal) te stapel. Gom of 'n ander bindmateriaal word dan gebruik om die struktuur stewig te hou.Die 39-jarige Ruijssenaars het gesê dat die gebou as 'n huis of 'n museum kan dien."Dit is ons ambisie om die eerste gedrukte huis te bou. Die drukker het al kunswerke gemaak, maar dit is die eerste keer dat iets met dit gebou word waarin daar gebly kan word," het hy gesê.– Volg Nuus24 op Twitter - Sapa - AFP